Vikipediyada bu soyadlı müxtəlif adamlar haqqında məqalələr var, bax: Ağayeva.

**Ağayeva Zenfira Rza qızı** (26 avqust 1946, Bakı) — Azərbaycan alimi, kimya elmləri doktoru (2013), AMEA-nın baş elmi işçisi (2014).

Həyatı
------

Zenfira Ağayeva 26 avqust 1946-ci ildə Bakı Şəhərinin Səbail rayonunda anadan olmuşdur. 1965-ci ildə M.Əzizbəyov adına Azərbaycan Neft və Kimya İnstitutunun Kimya-texnologiya fakültəsinə daxil olmuşdur. 1965-ci ildə həmçinin Azərbaycan SSR Elmlər Akademiyasının Neft Kimya Prosesləri İnstitutunda işləməyə başlamışdır. 1971-ci ildə M.Əzizbəyov adına Azərbaycan Neft və Kimya İnstitutunun kimya-texnologiya fakültəsini müvəffəqiyyətlə bitirmiş, 1975-ci ildə Azərbaycan SSR Elmlər Akademiyasının Kimya İnstitutunda işə qəbul olunmuşdur.

1991-cü ildə namizədlik, 2013-ci ildə isə doktorluq dissertasiyası müdafiə etmişdir. 2014-ci ildə Azərbaycan Elmlər Akademiyasının Kataliz və Qeyri-Üzvi Kimya İnstitutunun 4 saylı Laboratoriya müdir müavini təyin olunmuşdur.

Elmi fəaliyyəti
---------------

Azot və kükürd tərkibli üzvi maddələrin neft-mədən avadanlıqlarını korroziyadan qoruduğunu, asfalt-qatran-parafin cökmə proseslərinə və mikroorqanizmlərin inkşaflna təsir etdiyini araşdırmışdır. Neft və gaz yataqlarının işlənməsində və istismarında ətraf mühitin mühafizəsi üçün profilaktik tədbirlərin təşkilinə kompleks yanaşmanı, neft-kimya istehsalı prosesində zəhərli tullantıların: turşqudron, şlam və tələ yağı əsasında çoxfunksiyalı reagentin alınma texnologiyasını hazırlamışdir. Sənaye sınaqları zamanı təyin etmişdir ki, o çox­funksiyalı reagent kimi təsir göstərir, qazma məhlullarının sürtgü xassərini yaxşılaşdırır.

Seolitlərin və müxtəlif yataqlardan olan təbii bentonitlərin məqsədyönlü modifikasiyası əsasinda alınmış praktiki əhəmiyyətli sorbentlərin xüsusiyyətləri tədqiq olunmuş və çirkab sularının zəhərli maddələrdən təmizlənməsində istifadə edilmişdir. İlk dəfə nadir səpələnmiş və radioaktiv elementlərin Azərbaycannın bütün həmçinin Tükmənistanın və Qroznının bir neçə yataqlarında neft-lay suyu-çöküntü süxuru sistemində ardıcıl şəkildə paylanması, miqrasiyası və toplanmasının qanuna uygunluqları öyrənilmişdir.

Elmi əsərlər
------------

1. Агаева З.Р. Ингибирующие свойства сульфамидов на основе формальдегидной конденсации алкилфенолов // Практика противокоррозионной защиты, М.2010,№3(57), с.33-37.
2. Агаева З.Р, Иманова Н.А, Мамедова С.Г. и др. Изучение формирования защитных слоев на металле при адсорбции нитропроизводных минеральных масел. //Фундаментальные и прикладные проблемы науки, М.2011,с.302-309.
3. Sh. Naseri , A.İ.Yagubov , A.Alemi, Z.R.Agayeva , V.A.İsmailova , A. Fallahzadeh Abarghueeb. Using of modified nanoclay on bleaching treatment of the neutralized soybean oil// Azərbaycan Kimya Jurnalı, 2015, №3, səh.124-129
4. Агаева.З.Р, Н.А.Иманова, Ягубов А.И. С.Г. Мамедова,Г.К.Садыхова. Поверхностно активные свойства некоторых азотсодержащих соединений в условиях нефтедобычи// Нефтехимия и нефтепереработка, М. 2017,№7,36-39.

Təltiflər
---------

1. Ən yaxşı vətənpərvər tədqiqatçı Alim Qızıl medalı (2016).

İstinadlar
----------

1. ↑  "Zenfira Rza qızı Ağayeva" (az.). science.gov.az. 2017. 2021-03-03 tarixində arxivləşdirilib. İstifadə tarixi: 2017-04-06.

Xarici keçidlər
---------------

* Zenfira Rza qızı Ağayeva [*ölü keçid*]